Die wêreld in foto's – 20 November 2019 | Maroela Media
'n Grysbeer is te sien agter gebreekte glas in die Oakland-dieretuin in Oakland, Kalifornië. Volgens owerhede het 'n besoeker die glas gebreek, maar is daar geen veiligheidsrisiko nie. (Foto: Oakland Zoo, AP)
'n Foto van 'n man wat 'n elektroniese sigaret gebruik in Mayfield Heights, Ohio. Die Amerikaanse Mediese Vereniging het Dinsdag gesê hulle verbied enige gebruik van elektroniese sigaret- en e-rook-apparate. (Foto: Tony Dejak, AP)
Prins Charles van Brittanje, vergesel deur sy vrou Camilla, die hertogin van Cornwall, woon 'n seremonie op die Waitangi-terrein in Nieu-Seeland by. Die Verdrag van Waitangi, Nieu-Seeland se gronddokumente, is hier onderteken. Hy is die eerste lid van die Britse koninklike familie om die terrein in 25 jaar te besoek. (Foto: John Stone, AP)
Skoolleerders staan in die Assumption-katedraal se binnehof in Bangkok by 'n plakkaat van pous Franciskus. Die pous gaan Woensdag in Thailand arriveer vir sy heel eerste besoek deur die hoof van die Rooms-Katolieke Kerk sedert pous Johannes Paulus II se besoek in 1984. (Foto: Gemunu Amarasinghe, AP)
Polisie praat met betogers tydens 'n optog in die finansiële distrik in Hongkong. Skole in Hongkong het Woensdag heropen na dit vir ses dae weens betogings gesluit was. (Foto: Kin Cheung, AP)